
Regata ta hañando bida bèk, tantu e parti di laman komo esun di tera. E kantidat di partisipante riba laman a krese kompará ku e último aña- 
nan, meskos tambe e festival. Mester bisa ku Regata ta bèk riba e bon kaminda i awor ta di sigui hasi esfuerso pa e sigui bira aun mas grandi. 


RAPÒRT KOMISHON THODÉ TA PIKA 


Regata hañando bida bèk 


Nochi di informashon 
tokante Staatsexamen 


pag5 


Cancer 
Breast 


AWARENESS MONTH 
Cancer 
Breast 


Danki di hende ta 
skòp di buriku. 


Partisipashon di 
Parokia di 
La Bírgen di Coromoto 


Djasabra 14 di òktober; San- 
tu Sakrifisio di Misa 17:00 
(Boutismo), 18:00 (ingles) i 
19:30 pm. 


Djadumingu 15 di òktober; 
Santu Sakrifisio di Misa 
07:00 i 10:00 am, 18:00 pm. 

Pronóstiko di 
tempu pa Boneiru 


Djabièrnè 13 te Djasabra 14 Òktober 2023 
Parsialmente nublá i predominantemente 
seku 


Ta leve te parsialmente nublá i predomi- 
nantemente seku. E temperatura máksimo 
lo ta aproksimadamente 33°C, e temperatu- 
ra mínimo mas o ménos 28°C. E bientu ost 
ta moderá, forsa 4, de bes en kuando basta 
fuerte, forsa 5. 


Altura di ola: 1.5-2.0 m (4-6 pia) 


* Altura di ola válido pa laman grandi 


KRALENDIJK-- Onnie Emerenciana ta sigui traspasá su konosementu di agrikul- 
tura. E bia aki a toka turno na akohida despues di skol San Luis Beltran. E kunukero a 
duna splikashon amplio kon e muchanan mes por planta sin ku esaki mester ta muchu 
kostoso. Tambe el a duna demostrashon kon ta e manera mas fásil pa kòrta patia. 
Workshop di agrikultura 


Djasabra 14 òktober 2023 

RAPÒRT KOMISHON THODÉ TA PIKA 


KRALENDIJK 
– 
Resultado di e rapòrt di 
Komishon Thodé tokante 
mínimo sosial i salario 
mínimo entregá e siman ku 
a pasa na Minister Carola 
Schouten di maneho di po- 
bresa i Sekretario di Estado 
di relashon di Reino, Ale- 
xandra van Huffelen, un biá 
mas a trese e realidat ama- 
rgo ku habitantenan di isla- 
nan Karibense di Reino ta 
biba aden. For di momentu 
ku e resultado di e rapòrt a 
bira konosí, ta mobilisashon 
pisá tin, loke ta indikashon 
ku e rapòrt a pika hopi. 
Despues di e tantísimo 
rapòrtnan ku a traha e úl- 
timo añanan, resultado di 
rapòrt Komishon Thodé un 
biá mas ta trese e realidat 
dilanti. Semper Gobièrnu 


di Reino a keda bira rònt di 
e resultadonan, pero awor sí 
parse ku ta bai aktua. 
E reakshonnan ta bini 
mas tantu for di Parlamen- 
tario, gobernantenan i polí- 
tikonan Hulandes. Lokal- 
mente ainda no por a sinti 
mashá moveshon. For di 
tur skina parse ku awor sí 
a bin realisá e situashon di 
habitantenan di Boneiru, 
Sint Eustatius i Saba. Di 
otro banda sí introdukshon 
i e ehekushon di e mínimo 
sosial i salario mínimo le- 
gal ta alkansabel entrante 
promé di yanüari, parse ku 
esaki no ta alkansabel. 
Sekretario di Estado van 
Huffelen di su banda a in- 
diká ku mester pone 34,8 
mion èkstra pa maneho 
di pobresa kompará i me- 


horashon di forsa di kompra 
kompará ku e 30 mion an- 
unsiá anteriormente. Esaki 
ke men ku otro aña ta bini 
4,8 mion èkstra direkshon 
islanan BES, loke ta un ou- 
mento konsiderabel. 
Den mesun rosea e se- 
kretario di estado a informá 
Tweede Kamer ku e oumen- 
to di e kompensashonnan 
mínimo na mesun nivel ku 
Hulanda, no ta meta riba su 
mes. Gabinete ta enfatisá 
na un nivel di fasilidat igual 
na e islanan Karibense ku 
Hulanda. Punto di salida di 
e gabinete ta pa e entrada- 
nan na ámbos banda di osé- 
ano mester sirbi pa e kosto 
di bida ku tin ei nan. 
Minister Schouten tam- 
be a kuminsá move i ya pa 
aki un siman ta bini e is- 


lanan pa konsultá ku e du- 
nadónan di trabou tokante e 
oumento di e salario míni- 
mo legal. E mandatario 
ta mustra ku e konseho di 
Komishon Thodé ta pa ou- 
mentá e salario mínimo le- 
gal na 1.750 dòler, mas di 40 
porshento ku esun aktual. 
E mandatario a bisa 
tambe ku e buraku ta hopi 
grandi i e oumento mester 
tuma lugá na un manera re- 
sponsabel, prinsipalmente 
ku bista riba e echo ku e 
islanan tin hopi empresario 
chikitu ku nan mes no tin’é 
amplio. Aparte ku diferente 
Parlamentario individual a 
reakshoná i hasi pregunta, 
mayoria den Parlamento 
ta di akuerdo pa introduk- 
shon di e mínimo sosial pa 
e islanan entrante promé 
di yüli 2024. Pa esaki tin 
un enmienda riba mesa ku 
mester keda sigurá akí dos 
siman pa un mayoria den 
Parlamento. Durante e de- 
bate ku a tuma lugá djaweps 


anochi, Minister Schouten 
a deklará ku e ta kompron- 
dé ku e e sintimentu ta biba 
riba e islanan ku Den Haag 
no ta hasiendo nada pa nan. 
Pero esei no ta bèrdat, nan 
meresé un mínimo sosial 
igual. E gabinete akí no 
por ehekutá tur e rekomen- 
dashonnan di Komishon 
Thodé, pero sí tin un tarea 
pa e siguiente Gabinete, 
pero nos lo hasi loke nos 
por, e mandatario a bisa. 
Otro moveshon remarka- 
bel ta un moshon di frak- 
shon di CDA, sostené pa 
VVD, D66 i ChristenUnie, 
den kua ta urgi e gabinete 
pa huntu ku introdukshon 
di un mínimo sosial baha 
e gastunan di dunadónan 
di trabou pa asina evitá un 
spiral di preis di salario. 
E moshon akí tambe ta 
bai na votashon durante e 
debate benidero i tin indi- 
kashon ku e por konta ku 
un sosten di un mayoria den 
Tweede Kamer. 


Florian Fast and Cleaning 
Services B.V. 
ta buska 
parti di Techniek 
-2 netheid en milieuhygiene 


Pa mas inf. yama # 785-4986 


Agènda 


REUNION KONSEHO INSULAR (BVR) 
Djamars 17 di òktober 2023 pa 16:00 or ta tuma lugá un reunion públiko di 
toma di desishon (besluitvormende raad) di Konseho Insular, den sala di 
reunion den Passangrahan. 


1. Apertura; 


2. Ora pa hasi pregunta; 


3. Oportunidat pa suidadano hiba palabra; 


4. Dokumentunan ku a drenta; 


5. Stipulashon di agènda; 


6. Stipulashon di promé kambio di presupuesto 2023 di Entidat Públiko 


Boneiru; 


7. Stipulashon di e di dos kambio di presupuesto 2023 di Entidat Públiko 


Boneiru; 


8. Stipulashon di diseño di presupuesto 2024 di Entidat Públiko Boneiru; 


9. Moshon entregá dia 3 di òktober 2023 di parti di miembro di Konseho 


Insular sra Rolanda Hellburg- Makaai enkuanto defisiensia den kuido di salú; 


10. Klousura. 


Ta invitá Kolegio Ehekutivo. 


Ta publiká e konvokashon akí riba e parti públiko di e sistema di informashon 
di Konseho Insular (www.konsehoinsular.com). Te asina leu ku ta aplikabel, e 
dokumentonan konserní manera kustumber ta na Grefi na disposishon. Ta 
transmití e reunion akí live riba TV, e página di i Youtube i e website di 
Konseho Insular. 


R. Oleana 
Presidente 


KRALENDIJK--Dia 
25 di yüni BIATA Foun- 
dation a asigná Stephen 
Chirino komo BIATA su 
promé Mister Belleza Ma- 
rina Bonaire. 


Ku Stephen Chirino komo representante 
Boneiru rumbo pa Mister Belleza Marina Internacional. 
Djabièrnè 13 di òkto- 
ber Stephen a sali pa Punta 
Canna. Stephen lo kompetí 
den e sertámen mas grandi 
i importante den karibe ku 
tin komo meta pa konsien- 


tisá riba limpiesa di medio 
ambiente i playanan. 
Kompetensia ta tuma 
luga 15 pa 20 di òktober 
den e hotèl sede Caribe 
Deluxe Princess. 

Nòchi Willem, konsehero di Union Sindikal Boneriano, USIBO 
Sindikalismo na Boneiru(38) 


**Un pabien na tantu 
trahadónan di TELBO 
komo di Curoil, pero 
tambe na AFBW i su 
direktiva, ku e triunfo 
di e dos referèndem- 
nan, kaminda den un 
forma demokrátiko tra- 
hadónan di e dos em- 
presanan menshoná a 
haña e oportunidat pa 
skohe liber e sindika- 
to ku nan a deseá pa 
representá nan legal- 
mente i asina atendé 
ku nan interesnan la- 
boral. 
Na tur e dos kompa- 
nianan 
mester 
bai 
negoshá CAO nobo i 
den esaki esnan ku e 
trahadónan ta delegá 
lo tin ku bin ku idea- 
nan huntu ku direktiva 
di AFBW pa presentá 
mas pronto posibel e 
kondishonnan primario 
i sekundario di trabou 
na gerensia pa kumin- 
sá ku negosashon. 
Nos ta deseá e tra- 
hadónan di TELBO i 
Curoil huntu ku nan 
sindikato 
nobo, 
tur 
klase di éksito i ku nan 
lo sa di yega na un bon 
resultado. 
Posishon firme tumá 
di parti di e sindikato 
AFBW a pone ku por 
lo pronto tin un solu- 
shon legal pa ku e tra- 
hadónan di e restorant 


na Mariot Hotel i tam- 
be kombersashonnan 
hibá ku e operadornan 
nobo di e restorant 
ta brinda perspektiva 
positivo pa yega na un 
akuerdo. 
Sindikalismo ta gradisí 
tambe 
miembronan 
di e asosashon di du- 
nadónan di trabou ku 
a intermediá i a re- 
alisá ku no por trata 
trahadónan 
komo 
number, sino mester 
respetá nan i duna nan 
e balor di ta sernan 
humano. Nan tambe 
den un forma positivo 
a brinda solushon pa 
e trahadónan ku ak- 
tualmente ta ser eva- 
luá pa e sindikato. Ta 
asina 
mester 
traha 
huntu na un desaroyo 
sano i duradero sosial 
ekonómiko di Boneiru. 
I den e aserkamentu 
akí un biá mas sindika- 
lismo kier enfatisá ku no 
tin lugá pa dunadónan 
di trabou di mala fe ku 
no ta ni duna rèspèt ni 
ta balorá trahadó. 
Di otro banda sindika- 
lismo ta hasi yamada 
tambe riba trahadónan 
pa nan kumpli kabal- 


mente ku nan trabou 
i ku nan ta duna mas 
ku nan por pa yuda 
engrandesé 
e 
em- 
presa pa kua nan ta 
traha i asina nan tin 
tur derecho di partisipá 
den e frutanan ku nan 
ta yuda produsí pa e 
empresa. 
I atrobe ta bai un at- 
vertensia pa tur tra- 
hadó NO FIRMA NADA 
PROMÉ KU BO BUS- 
KA KONSEHO. I na di 
dos lugá nos ta bolbe 
invitá trahadónan pa 
organisá nan mes den 
un sindikato òf afi-liá 
na un sindikato. 
E sindikato ta bo abo- 
gado serka bo dunadó 
di trabou i ademas ta 
brindá 
bo 
diferente 
benefisio komo miem- 
bro. 
Komishon 
Thodé 
a 
keda kla i djabièrnè 
último a entregá nan 
rapòrt na minister Ca- 
rola Schouten enkargá 
ku ministerio di kombatí 
pobresa i Sekretario di 
Estado Alexandra van 
Huffelen, enkargá ku 
relashon den reino. E 
rapòrt ta konfirmá loke 
ya pa basta tempu sin- 


dikalismo a bin ta trese 
dilanti, esta ku mester 
garantisá un eksisten- 
sia digno di nos hen- 
denan, 
introdusiendo 
un mínimo sosial pa 
esnan ku no por presta 
labor i mester bin ku un 
suèldu mínimo desente 
pa esnan ku ta traha. 
Ta pa e dos kosnan aki 
USIBO 5 di mei 2022 i 
12 di mei 2023, a pone 
alrededor 3 mil hende 
riba pia di tur sektor 
pa asina manda un 
mensahe kla ku no ta 
aseptabel pa sigui laga 
pobresa en general i 
pobresa bou di esnan 
ku ta traha sigui per- 
durá aki riba nos tres 
islanan Boneiru, Saba 
i Statia. 
Tweede Kamer a kom- 
prondé e mensahe bon 
kla i a pasa un moshon 
pa a bin ku Komishon 
Thodé. 
Muchu tempu preisnan 
di tur koroto na Bonei- 
ru, esta di hür di kas, 
awa ku koriente, ku- 
minda produktonan pa 
uso personal, seguro, 
etc. a subi bai laga en- 
tradanan di nos hende- 
nan i ku a kousa e po- 


bresa riba nos isla. 
E komishon a proponé 
e suma pa introdusí 
un 
suèldu 
mínimo 
máksimo entrante 1 
di yanüari 2024 i kuné 
lo mester bin tambe e 
entradanan máksimo 
di e mínimo sosial pa 
ònderstant, 
penshun 
di behes i penshun- 
nan di biuda, biudo i 
huérfano. Den e dia- 
nan benidero sindika- 
lismo lo bai na studia e 
proposishonnan i fiha 
su punto di bista. 
Opviamente e organ- 
isashon di dunadónan 
di trabou, gobièrnu i 
otro sektornan manera 
UNKOBON, tambe lo 
bai na fiha posishon. 
Sindikalismo meskos 
ku nos a logra trese 
tur sektor huntu 12 di 
mei, nos lo hasi es- 
fuerso pa yega na un 
posishon di Boneiru 
kompleto riba e tema 
aki. 
Nos lo hasi tur esfuer- 
so pa tin un UNION 
grandi di pensamen- 
tu i akshon pa asina 
huntu nos logra algu 
históriko pa nos pue- 
blo Boneriano en ge- 
neral i e klase trahadó 
en partikular. Nos por 
basta nos ke i e prue- 
ba t’ei awor. 


KRALENDIJK 
– 
Miembronan di Tweede 
Kamer, Don Ceder di CU 
i Jorien Wuite di D66, a 
entregá un enmienda pa 
ehekutá e konsehonan 
mas urgente di Komi- 
shon Thodé, bou di kua 
introdukshon di un míni- 
mo sosial pa Karibe Hu- 
landes entrante promé di 
yüli 2024. E enmienda 
durante votashon aki dos 
siman ta sigurá di un 


Entrante promé di yüli 2024 
Sosten amplio pa sosial mínimo 


mayoria di Parlamento. 
E parlamentarionan ta 
indiká pa saka 4,2 mion 
euro èkstra pa e oumento 
mas aleu di e mínimo so- 
sial i e kompensashonnan 
plùs ainda un 4,2 mion 
pa kompensá dunadónan 
di trabou pa e gastunan 
di personal èkstra. Esaki 
lo mester ta sufisiente pa 
oumentá e salario míni- 
mo i e kompensashon- 
nan konektá bou di kua 


ònderstant na e mínimo 
sosial manera e ta kalkulá 
dor di Komishon Thodé i 
Nibud. 
Djaweps anochi Ceder 
i Wuite a entregá e en- 
mienda den kuadro di 
tratamentu di e presu- 
puesto di Asuntunan So- 
sial i Oportunidat di Tra- 
bou. Den e presupuesto di 
2024 di SZW, nan a haña 
sufisiente 
kubrimentu. 
CDA, PvdA/Groenlinks, 


SP, PvdD, DENK i e 
miembro Gundogan, ta 
pará tras di e enmienda. 
Den e debate Mini- 
ster di maneho di po- 
bresa, Carola Schouten, a 
deklará di ta komprondé 
ku e islanan tin e sinti- 
mentu ku Den Haag no ta 
trata nan manera mester i 
ta haña e sintimentu akí 
tambe na su lugá. 
“Nan meresé un sosial 
mínimo igual i di balor. 


E gabinete akí lo no 
ehekutá tur e rekomen- 
dashonnan di Komishon 
Thodé. Ainda tin un ta- 
rea tambe pa e siguiente 
Gabinete, pero nos lo hasi 
loke nos por,” e manda- 
tario a bisa. 
Schouten a ripití e pri- 
mintimentu di e gabinete 
pa dentro di algun siman 
bini ku un reakshon den 
kontenido riba e rapòrt di 
Komishon Thodé. 

Programanan di Bonaire.tv 
TELBO kanal 70 
Flamingo TV kanal 23 


Tur mèrdia 12’or ta kuminsá un programashon nobo di 
4 ora. 
E programashon 
aki ta ripití pa 24:00. 


12.00 Herensia Aruba: 
Harry Croes 2 
13.00 Dokumental: 
Klein Bonaire 
[Historia i Rekonkista] 
14.00 Herensia St Maarten: 
Leoncita Alejandrina 
Halley-Nicolaas 
15.30 Puerto Latino: 
Luis Zárraga 


16.00 Herensia Korsou: 
Donald Diego Gosepa 
17.00 Aki Boneiru: 
Migarda Martina - The Backbone 
18.00 Herensia: 
Estebana Nelly Clarinda-Kock 
19.00 BAPA: J 
ames Finies 


20.00 Herensia Aruba: 
Harry Croes 
21.00 Aki Boneiru: 
Ohochi Abrahams 
22.00 Herensia Korsou: 
Efrain (Frank) Martis 
23.00 BAPA: 
Henry Tore 


Djadumingu 15 òktober 2023 


KUATER TIPO DI KURASON 


Skritura: Mateo 13:1-23 
“Ma esun ku simia a wòrdu sembrá riba djé den 
bon tera ta e hende ku ta tende e 
palabra i ta komprendé, ku di bèrdat ta duna fruta 
tambe i ta produsí...” Mateo 13:23a 
Tur dia di nobo nos ta haña e Palabra di Dios sem- 
brá den nos kurason. Via di radio, 
korant, internèt, den iglesia òf lesando Beibel. 
Hesus a konta un parábola ku yama: E Sembradó! 
E Sembradó ta sembra Palabra di 
Dios den nos kurason, ma tin 4 diferente kurason i 
kuater manera pa risibí e Palabra. 
1. E simia akí ta kai kantu di kaminda i paranan ta 
kom’e. E hende akí ta tende e 
Palabra ma no ta komprendé i mesora e Malbado 
ta bin i ta rank’É for di su 
kurason. Versíkulo 19 
2. E siguiente simia ta kai den lugánan di piedra sin 
muchu tera, e mata ta nase ma 
e ta seka. E hende akí ta tende e Palabra i ta risibié 
ku goso, ma e ta sin rais, 
asina surgi aflikshon òf pèrsekushon e ta trompeká. 
Versíkulo 20-21 
3. E siguiente kurason ta esun kaminda e simia ta 
kai den mata di sumpiña i esei ta 
hoga nan. E hende akí ta tende e Palabra ma pre- 
okupashon pa kosnan di 
mundu, fama i rikesa ta hoga e Palabra. Versíkulo 
22 
4. E kurason ku ta un bon tera, ta e hende ku ta 
tende e Palabra, komprend’É, 
praktik’É i ta duna hopi fruta. Versíkulo 22 
Dios ta sòru pa Su Palabra yega tur dia serka bo. 
Kiko bo ta hasi ku Su Palabra? Bo 
kurason ta habrí i sensibel pa Su Palabra? Òf bo 
kurason ta sin komprendementu i yen 
di preokupashon pa kosnan di mundu? 


Kua tipo di kurason bo tin? 
Miralda Paula-Frans 
Produkshon PGM 


ur mèrdia 12’or ta kuminsá un programashon nobo di 


12:00 Herensia Korsou: 
Donald Diego Gosepa 
13.00 Aki Boneiru: 
Migarda Martina - The Backbone 
14.00 Herensia: 
Estebana Nelly Clarinda-Kock 
15.00 BAPA: 
James Finies 


16.00 Herensia Aruba: 
Harry Croes 
17.00 Aki Boneiru: 
Ohochi Abrahams 
18.00 Herensia Korsou: 
Efrain (Frank) Martis 
19.00 BAPA: 
Henry Tore 


20.00 Aktualidat: 
Adoptiegrootouder MBO - 
Yùfrou Suzy Bergland 
21.00 Aki Boneiru: 
Cris Statie 
22.00 Herensia: 
Estebana Nelly Clarinda-Kock 
23.00 BAPA: 
Gerald Alberto 

KRALENDIJK -- Al- 
rededor di kuartu pa sh- 
ete di anochi djaweps 12 
di òktober, Sentro di No- 
tifikashon a risibí notifi- 
kashon tokante un kaso 
di bringamentu na Kaya 
Kariñoso. 
Durante di bringa- 
mentu un hòmber a he- 


KRALENDIJK 
-- 
Desde 2011 ta posibel 
pa na Boneiru pasa Sta- 
atsexamen Hulandes pa 
enseñansa 
sekundario 
den diferente materia riba 
nivel di VMBO, HAVO i 
VWO. Den e mesun kon- 
teksto, DUO ta organisá 
un anochi di informashon 
den 
kolaborashon 
ku 
OCW-CG djamars 17 di 
òktober. 
E anochi di infor- 
mashon akí ta pa mayor- 
nan di hóbennan ku ta bai 
skol i kualke persona den 


Pa enseñansa sekundario 
Nochi di informashon tokante Staatsexamen 


e region ku ta deseá di 
pasa staatsexamen na Bo- 
neiru. Entre otro ta splika 
kiko eksaktamente e sta- 
atsexamen ta i pa ken e ta 
destiná. Tambe ta splika 
e diferensia i similaridat- 
nan entre staatsexamen i 
enseñansa regular. 
Tambe ta duna infor- 
mashon práktiko tokante 
staatsexamen, 
manera 
kon pa inskribí, kiko e 
gastunan ta, ki fecha pre- 
sis e èksamennan ta tuma 
lugá, kon i unda nan ta 
tuma lugá i kon un hende 


por prepará su mes mihó. 
Staatsexamen no ta 
solamente pa hóbennan 
ku ta bai skol. Tur hende 
por partisipá na esaki. Por 
skohe pa un pakete kom- 
pletu di materia òf pa un 
kantidat di materia lòs, 
ku por plama den dife- 
rente aña. 
Di e forma akí ta spar 
sertifikadonan ku huntu 
tin balor di un diploma. E 
diploma tin mesun balor 
ku unu di enseñansa re- 
gular. 
Interesadonan ta bon- 


biní pa partisipá na e 
reunion informativo na 
Liseo Boneriano na Kaya 


Amsterdam djamars 17 di 
òktober kuminsando mi- 
tar di ocho di anochi. 
Bringamentu ta kondusí 
na detenshon 


ridá un otro na su kabes 
ku un piedra. 
Ambulans a transpor- 
tá e víktima pa hospital 
pa tratamentu médiko. 
A detené e hòmber di 
inisial E.T.B. di 51 aña 
di edat pa maltrato ku 
arma. 

NILO 
Trankilo ATLETA I DEPORTISTA (2) 


Awe Nilo Trankilo ta 
sigui konta boso algu di 
su mes añanan komo 
un bon Atleta i Depor- 
tista. Siman pasá mi a 
skirbi di futbòl, sóftbòl, 
tempu ku mi tabata 
biba na Boneiru i stu- 
dia na Kòrsou 
Despues di e tempu ei 
Nilo Trankilo a bai stu- 
dia riba nivel di HBO 
Aviashon i Ekonomia 
na Haarlem, Hulanda, 
di 1979 pa 1986. 
Estando na Hulanda 
Nilo Trankilo a sigui 
praktiká e deporte di 
atletismo den e eki- 
po di AV Haarlem. Mi 
tabata tambe den e 
selekshon di Hulanda 
i a bai kore na Gresia 
pa Hulanda. 
Den e ekipo di AV 
Haarlem 
tin 
vários 
rèkòrt a keda atras 
riba Nilo Trankilo su 
nòmber. 
Entre 
otro 
riba 50 meter ‘indoor’, 
4x200m i 4x400m re- 
levo. Na 1982 tabata 


Nilo Trankilo su mihó 
aña den atletismo aya 
na Hulanda, ora ku du- 
rante di e kampionato di 
estafèt /relevo na Zwolle 
Nilo Trankilo huntu ku 
tres otro atleta (Jan 
Willem, Mario i Mike) 
a pone un klup i tambe 
rèkòrt nashonal huland- 
es riba 4x200m. Ku un 
tempu di 1.25.29, esta 
un minüt i 25 sekònde i 
29/100 sekònde. 
E dia ei Nilo Trankilo a 
kore asina duru i a pone 
e base pa e rèkòrt, ya ku 
ami ku a kore komo e di 
dos koredó a kore duna 
un bon ‘voorsprong’ di 
kasi 10 meter. 
Na 1994 e selekshon 
di Hulanda a bin kibra 
e rèkòrt nashonal, pero 
e rèkòrto di klup sí ta 
pará i no a wòrdu kibra 
te dia di awe. Pues e 
rèkòrt t’ei kaba pa 41 
aña. Subi riba Internet i 
por mira e informashon 
ei. 
Mas aleu den atletismo 


den atletismo durante e 
kampionato 
hulandes 
di 1982 Nilo Trankilo 
a kore tambe 100m i 
400m 
Riba tur e dos distan- 
sianan ei, esta 100m i 
400m, Nilo Trankilo a 
terminá number 3 den 
klasifikashon. Durante 
e 400m, dor ku mi tem- 
pu tabata mas haltu ku 
e otro atletanan, mi a 
haña mi ta start den e 
kancha number 8, ku ta 
te afó aya. I mi a kore 
ku koredónan di Hu- 
landa ku a partisipá na 
Wega Olímpiko i tambe 
un koredó di Sürnam, 
Pawirodikromo, 
ku 
tambe a partisipá na 
weganan olímpiko pa 
Sürnam. 
Esun di Sürnam a par- 
tisipá "buiten mededin- 
gen" i su resultado lo 
no konta den e klasifi- 
kashon. 
Mi a start den liña 8, 
pues mi no ta’tin nin- 
gun hende pa mek/trèk 


ariba. Awel mi a hinka 
den mi mente e pensa- 
mentu aki i mi di ku mi 
mes: "Kore mas duru 
posibel i hasi manera 
ta un kachó ta kore bo 
tras pa morde bo i yega 
final." 
Awèl e promé 350m 
sigur Nilo Trankilo a 
dominá e kareda, pero 
den e parti final, ora mi 
a kuminsá selebrá du- 
rante e kareda kaba i 
pèrdè konsentrashon, 
tres otro atleta a kore 
pasa mi, entre kua esun 
di Sürnam i asina mi a 
yega di numero kuater. 
Pero dor ku esun di 
Sürnam su resultado 
no ta konta, e ora ei ofi- 
sialmente Nilo Trankilo 
ta klasifiká na di 3 lugá. 
Ora ku Nilo Trankilo a 
kaba kore e karedanan 
ei i ku e temporada ta- 
bata eksitoso kaba, Nilo 
Trankilo a disidí pa bai 
kore un 800m tambe 
pa promé i úniko biaha 
den su karera. 


Awèl, si otro atletanan 
ta lucha pa baha bou 
di 2 minüt, Nilo Tranki- 
lo aki den e un biaha 
ei so a kore 1.57.4 
sekònde. 
Despues di e aña 1982 
ei Nilo Trankilo a stòp 
ku korementu aktivo 
tambe dor di e estudio 
práktiko otro kaminda 
i leshon di múskulo i a 
disidi pa bai sigui hun- 
ga sòftbòl pa e ekipo 
di 
Kennemerland 
komo picher i tabata 
den e selekshon di 
Noord Holland tambe 
komo picher. Mas bien 
Nilo Trankilo tabata un 
bon tiradó, pasobra ta 
manda mi ta manda e 
bala ei komo un rekta 
duru pa e kècher i si 
bo dal’e bo a dal’e. Si 
no, mi ta poncha bo. 
Pasobra ta kasi strike 
so mi tabata tira. 
Bon temporada di Nilo 
Trankilo komo un Atle- 
ta i Deportista eseinan 
tabata. 


Djis pa informashon. Na aña 2000 AV Haarlem a saka e mihó atletanan ku e militá den e ekipo durante tur nan añanan di eksistensia. A 
klasifiká Nilko Trankilo komo nr. 47. Esaki ta un artíkulo ku nan a skirbi di Nilo Trankilo. 

KRALENDIJK 
--- 
Bonaire.nu ta pone komo 
kabes riba un artíkulo dia 
28 di novèmber 2021 ku 
Fundashon Tera Barra ke 
mustra kon bunita i dife- 
rente e naturalesa di Bo- 
neiru por ta. 
Den e artíkulo, Johan 
van Blerk, e presidente di 
e fundashon, ta konta di e 
plantashon di Tera Barra. 
Meimei di naturalesa entre 
Kralendijk i Rincon Van 


Plantashi Bolivia (9): ‘The Carribean’s 1st Green Destination’ 


Pa: Auke van der Berg 


Blerk ta planta ku ayudo 
di boluntarionan míles di 
mata. Asina e fundashon ta 
purba duna naturalesa un 
man pa konservá i trese e 
variedat bèk riba e isla. E 
meta prinsipal, e artíkulo ta 
bisa, ta reforestá e isla. 
Riba 
e 
wèpsait 
di 
Propiedat Bolivia tambe ta 
pone Van Blerk den un lus 
positivo: Konosedó di na- 
turalesa Johan van Blerk: 
“Biodiversidat di Boneiru 


bou di preshon, tuma ak- 
shon awor.” 
Den e palabranan pre- 
liminar famia Breemhaar, 
ta hasi un pregunta pene- 
trante: “Empresarionan Hu- 
landes ku ta loko pa sèn ta 
destruí ku katapila partinan 
di naturalesa balioso elimi- 
nando palunan di siglonan 
bieu i kadushi pa konstruí 
kasnan luhoso pa e riku- 
nan na mundu, òf por papia 
netamente di restorashon 


di naturalesa ku finansa 
privá.” 
Despues e wèpsait ta 
konta di e bishita di Mi- 
nister de Jonge i Sekretario 
di Estado van Huffelen na 
e plantashi: “Durante nan 
bishita di trabou na Bonei- 
ru, de Jonge i van Huffelen 
a skucha tantu Wilma Nij- 
land di Save Plantation Bo- 
livia, komo direktor Mieke 
Breemhaar 
di 
Bonaire 
Properties. 
Nan a tira un bista tam- 
be den e área kaminda ko- 
nosedó di naturalesa Johan 
van Blerk a duna un sp- 
likashon riba e estado aktu- 
al di naturalesa na Bolivia. 
“For di mi konosementu di 
espesienan indígeno di palu 
i matanan mi a konta kon 
e situashon real ta na Bo- 
neiru.” 
Un opservashon rela- 
shoná ku e informashon akí 
ta e notisia riba Bonaire.nu 
di 19 di yüli 2022: “Hefe di 
Tera Barra van Blerk no ke 
tabata han’é nunka embolbí 
den e diskushon tokante 
Bolivia. Ounke enfátika- 
mente e no ke tabata em- 
bolbí den e diskushon entre 
esnan na fabor i esnan kon- 
tra di desaroyo na Plantashi 
Bolivia, esei a sosodé tòg 
sin ku e tabata ke.” 
Esei hefe di Tera Barra 
i konosedó di palu Johan 
van Blerk ta bisa den un 
reakshon riba e komo- 
shon ku a surgi na mo- 
mentu di deklarashonnan 
di Plantashi Bolivia ku a 
atribuí na dje. 
E situashon a surgi 
despues ku un kòmber- 
sashon planiá ku minister 
Hugo de Jonge i Sekretario 
di Estado Alexandra van 
Huffelen pa motibu di es- 
kases di tempu, a kai pareu 
ku un bishita di e gobernan- 
tenan na e proyekto planiá. 
Ora tabata parse ku lo no 
tabatin tempu pa e parti di 
van Blerk, kaminda e kier 
a papia di e importansia di 
konservá i protehá mon- 
dinan tropikal riba e isla, 
a pega su charla huntu ku 


e presentashon di tata i yu 
muhé Breemhaar di nan 
proyekto di Bolivia. Un ko- 
munikado di prensa, ku e 
ofisina di konseho Metafoor 
ku ta mará na Breemhaar a 
saka, a hasi sobrá. 
Van Blerk no tabata na 
altura di e komunikado 
di prensa i no a haña esei 
mira tampoko promé ku 
a mand’é pa prensa. “Un 
asuntu desagradabel,” e ta 
haña. Manera ku bo ta hañá 
bo direpente den e wowo di 
un tormenta chikitu. 
Bon, por ta ku podisé 
a dera e hacha ratu kaba. 
Pasobra e storia di van 
Blerk ta riba e wèpsait di 
Plantashi Bolivia ainda. I 
no por papia mes di un tru- 
ko di merkadeo astuto. 
E señora, ku tin e en- 
kargo pa pèrkurá pa natura- 
lesa, mester mèldu su mes 
sigur na Tera Barra. Un di 
e tópikonan ku e ke haña 
konseho riba dje, ta kom- 
pensashon di CO2. 
Ochentisinku porshento 
di e plantashi ta reservá pa 
naturalesa i riba tur kos, 
tambe e rehabilitashon di 
naturalesa den e área úniko 
akí. Durante algun aña riba 
sentenáres di hèktar palu i 
mata a krese bai. Di moda 
ku ta kompensá e emishon 
di CO2 di tur e konstruk- 
shon i klabamentu i bati- 
mentu mas ku sufisiente. 
Pasobra for di vários es- 
tudio por dedusí ku e kom- 
pensashon anual di CO2 ta 
varia entre 21,77 kilo CO2 
te 31,5 kilo CO2 pa kada 
palu. Pues pa kompensá un 
tonelada di CO2, tin mester 
di 31 te 46 palu. Na Europa 
tin 300 pa 500 palu pa kada 
hèktar. 
Di manera ku e de- 
partamento di merkadeo 
di Metafoor por promové 
henter e pakete Bolivia 
komo ‘The Caribbean’s 1st 
Green Destination’. Kasi 
sigur Ofisina di Turismo di 
Boneiru ke traha huntu na 
un kampaña internashonal. 
Bo tin ainda tur e kabri- 
tunan ei. 


KRALENDIJK 
– 
Den parti 5 di Plantashi 
Bolivia skirbí pa Auke 
van der Berg, mi ta lesa 
ku Gobièrnu por a evitá 
ku e plantashi ta keda den 
man privá. Mi ta pensa ku 
ta bon pa mira esaki un 
ratu krítiko. 
Pasobra lòs ainda di 
e pregunta sí e gobièrnu 
por a evitá esaki, ta bon 
pa pone e asuntu den per- 
spektiva históriko. 
E 
perspektiva 
históriko akí ta kuminsá 
pa e parsela akí na 1868. 
Den e aña ei Gobièrnu 
Hulandes ta bende esa- 
ki pa Fl. 12.240,- na un 
doño partikular, sinku 
aña despues di abolishon 
di katibu, meskos ku e 
otro kuater propiedatnan 
i nuebe parsela di salu. 
Kasi henter e isla ta keda 


Perspektiva históriko 


Pa: René Roders 
bendé. 
Loke mester pensa serka 
di esaki ta ku riba e isla den 
e aña ei algun hende taba- 
ta biba i traha. Pa un parti 
importante di hendenan ku 
sinku aña anterior tabata ai- 
nda katibu. 
Kasi henter e isla, inklu- 
so Bolivia, pues ta keda 
neglishá dor di Hulanda sin 
ku tin ningun bos òf den 
estado pa hasi un bèt serio. 
Te asta no a pidi nan pa nan 
opinion. 
Den parti 5, van der 
Berg ta skirbi tokante ku 
Gobièrnu Hulandes a disidí 
di bende algu loke kom- 
pletamente no tabata su 
propiedat ku tabata den uso 
dor di e habitantenan. 
I awor 150 aña despues 
ta bolbe bende, lesa hòrtá. 
Hulanda, no e gobièrnu 
lokal, na 2019 mester a 


kumpra Plantashi Bolivia. 
E ganashi na 1868 a resul- 
tá na Hulanda. 
I despues di a bolbe 
bende na e doño legítimo, 
Hulanda mester a dun’é 
bèk na e poblashon di Bo- 
neiru. 
E ora ei numa e pida di 
e pasado kolonial di pasa- 
do lo a sera ku e punto di 
Rutte. 
Ta na e momentu ei 
numa e gobièrnu lokal por 
a disidí liber di e influen- 
sia post kolonial Hulandes 
kiko lo mester sosodé ku 
e plantashi. 
Sin intermedio di un 
kunukero riku for di 
Dronten, kende ta hasi 
e historia i naturalesa di 
e isla inferior na e 150 
mion, ku e ke mantené na 
e desaroyonan di esaki. 

Isla misterioso (2) 


Outor Alfons Gabriel 
Tradusí i adaptá pa Udo Lüsse i Bòi Antoin 


Pa Alfons Gabriel Boneiru tabata un isla misterioso. Un 
isla ku a fasin’é durante e periodo ku el a traha komo 
dòkter riba e isla aki meimei di añanan binti di siglo 
pasá. Archivo di foto i dokumento di Alfons Gabriel ta 
wardá serka Fundashon Históriko Boneriano – FuHi- 
KuBo. For di su archivo di foto i tambe un buki ku el a 
skirbi, titulá Tschogogo, nos ta publiká e seri aki riba 
djasabra. 


Pobresa 
Kompletamente apsor- 
bá den nan mundu chikitu, 
7.000 hende ta biba pober 
i modesto riba nan isla. 
Nan ta biba den kasnan 
relativamente primitivo ku 
un flur firkant. Nan kas tin 
dak di pal 'i maishi, ku mu- 
rayanan trahá di baranan 
di flèktu den otro i kubrí ku 
klei suave. 
E hendenan ta biba di 
loke tera ta produsi. Un 
bes pa aña , mayoria bes 
despues di e temporada di 
yobida, nan ta planta nan 
tereno. E produkto di mas 
importante ta maishi, di kua 
tin diferente sorto. 
Fertilisante ta deskono- 
sí. Hende hòmber ta koba 
buraku i e muhénan ta sai. 
Aparte di maishi, hendenan 
di e isla ta kome piská, kar- 
ni di kabritu i karné, igual- 
mente 
tamarein, 
kalbas 
largu i kòmkòmber chikí. 
Ta hòrna e parti abou di 
blachinan di e mata di kuku 
durante dos dia den un fòr- 
nu trahá den tera. Despues 
ta kome esaki. Nan ta yama 
esaki kuk'i indjan. 
Tempu ta bira realmente 
malu pa Boneiru na mo- 
mentu ku yobida no bini 
den e último lunanan di aña 
i e solo tropikal kayente ku- 
minsá seka tera. E úniko 
fuente di awa dushi ta seka 
pronto. E awa di yobida ku 


a kue den renbak tambe ta 
kaba despues di shete pa 
ocho luna di sekura. Mas 
sekura persistí, mas balio- 
so e líkido presioso aki ta 
bira. E preisnan ta subi, pa- 
sobra den tempu manera 
esaki, mester trese awa for 
di sitionan hopi leu den lata 
(bleki den kua sa importá 
kerosin i zeta dushi ántes), 
transportá pa botonan chi- 
ki. 


Lucha 
E lucha a kuminsá. 
Tantu hende komo bestia 
ta kuminsá nan búskeda di 
posnan hundu den kua ain- 
da tin algu di awa, mayoria 
bes awa brak. Plantamentu 
ta fuera di diskushon. Dia 
i anochi solo ta kima sin 
kompashon for di e shelu 
blou. 
Dia tras dia e shelu kla 
pariba, sin nubia, ta kibra 
speransa di habitantenan 
di e isla riba yobida. Te asta 
den kaso ku bientu trese 
nubia mes riba e isla, hopi 
bia nan ta pasa bai purá i 
disparsé den pabou. E nu- 
bianan no por fria, debí ku 
radiashon di e kayente for 
di e barankanan ta redusí 
e humedat den aire. Vapor 
di awa ku ya kaba a forma 
den nubia no por kai riba 
tera. 
Situashon ta kuminsá 
bira fastioso na Boneiru 


den tempunan asina. Es- 
korbuto (scheurbuik) i otro 
enfermedatnan ta asotá e 
isla. E hende hòmbernan 
ta buska manera di bai, 
komo nabegante òf komo 
piskadó. Nan tur tin gana di 
hui for di e isla aki i regresá 
te ora ku áwaseru bini bèk 
atrobe. 


Vegetashon 
Boneiru ta un isla po- 
ber. No tin rekurso natural, 
no tin un paraiso natural, 
pero un desierto lubidá. 
Vegetashon ta pober. Kre- 
sementu di mata i palu ta 
strobá pa un superfisie di 
kleps. 
Ademas, den e parti sùit 
di e isla, e bientu fuerte ku 
ta supla ta stroba mata i 
palu di krese. Riba área- 
nan grandi di tereno no por 
haña niun pida tera bon. 
Tur kos ta mustra tristu 
i monótono. Lo bo haña 
solamente vegetashon ku 
sumpiña, manera yatu, ka- 
dushi, etc. Ta parse mane- 
ra nan ta rèk nan garganta 
na shelu, sklamando pa 
yudansa. Por mira bushi 
krese riba baranka na unda 
niun otro mata por logra 
sobrebibí. Tuna mes haltu 
ku kurpa humano a krese 
pasa bai den otro, prohi- 
biendo kualké avanse den 
nan reino. 
Palunan ku sumpiña ta 


blòkia kamindanan smal. 
Un di nan ta yamá wabi òf 
hobada (acacia). Riba tere- 
nonan habrí e palunan aki 
tur ta doblá, tirando den 
direkshon wèst, debí na e 
bientunan fuerte for di pa- 
riba . Esaki ta krea un pa- 
norama pekuliar. 
E fenómeno aki ta mas 
notabel serka e palunan di 
dividivi, ku den hopi kaso 
ta doblá te asta den un án- 
gulo di 90 grado. 


Tin mas vegetashon den 
e parti nort di e isla, kamin- 
da tin serunan chikitu for- 
má pa aktividat volkániko. 
Palu i matanan chikitu ta 
kubri e barankanan ku ta 
krese mas será den e va- 
yenan. Aki bo por sinti e 
aire húmedo òf kayente ku 
bo ta haña normalmente 
na Venezuela. Tirando un 
bista riba e isla for di haltu, 
bo ta ripará kon skars ve- 
getashon ta riba Boneiru. 

Ami no tabata sa nunka ku 
rapòrt por ta pika. M’a kere 
semper ta promèntè so. 


Awèl si, úniko kos ku mi por 
konkluí ku a frega promèntè 
riba dje. 


Alfons Gabriel tempu ku el a biba na Boneiru meimei 
di añanan binti. 

K R A L E N DI J K- - 
Miss Petite Belleza Ma- 
rina Bonaire I-Shilah Be- 
nita a Sali djaweps atardi 
rumbo pa Punta Cana. 
I-Shilah ta bai representá 
Boneiru den e sertámen 
di 
konsientisashon 
di 
konservashon di playa i 


Den persona di I-Shilah Benita 
Boneiru rumbo pa Miss Petite 
Belleza Marina Internacional 


medio ambiente na nivel 
internashonal. 
Ta trata di e sertámen 
Belleza 
Marina 
Inter- 
nashonal . Esaki lo tuma 
lugá den e siman di 15 pa 
20 di òktober den e hotèl 
Caribe Deluxe Princess. 


KRALENDIJK—Trabounan riba Kaya Korona ta kanando bon. Aktualmente di- 
lanti misa di Coromoto ta tumando lugá e parti di asfaltá e kaminda. Mesora a probechá 
hasi algun trabou dilanti di misa. Pastor Marc Hooijschuur ta sumamente kontentu i 
gradesido ku e trabounan. Pronto misa lo ta aksesibel atrobe. 


Pastor Hooijschuur kontentu i gradesido 


10 
Djasabra 14 òktober 2023 


Ambiente di regata 2023 

Ambiente di regata 2023 

Carlos Pourier, a topa Abraham, nèt den e siman di Regata i huntu ku amigunan, 
nan a selebrá e anochi na pia di waf Chiku Goeloe. E anochi tabata e di 2 dia di 
Regata Festival. Su amigunan ta yam’e Kompa Cai, di e manera aki, nan a kuminsá 
kustumbrá ku e nòmber, ku Carlos, ta bai karga momentu e subi 60. Tin un bon 
amigu di dje, un rinconero bibá na Hulanda, a bin pa selebrá ku Carlos. Nan ta 
amigu for di mucha. Carlos, ta un rinkonero nasé. E amigunan tabata kontentu 
ku e selebrashon, anto nan a bisa: “Awe nos amigu Carlos a hasi 50 aña, bon bisá, 
Abraham a haña 50 funmiles, pa selebrá ku nos.” Riba potrèt, momentu nan a ku- 
minsá ku e selebrashon. 


Carlos Pourier a haña funmiles pa topa Abraham 


KRALENDIJK 
-- 
Grandinan di Grupo 60+ 
Grasioso Uní Nikiboko, 
resientemente tabatin un 
aktividat kaminda e miem- 
bronan di e grupo a reuní i 
selebrá un momentu alegre. 
Despues di e sena ku 


Grupo 60+ Grasioso Uní a gradisí Juny Vos 


nan tabatin riba e dia, Jun- 
ny Vos a sorprendé e grupo 
ku un trit. Nan a apresiá 
esaki i ta gradisí Junny Vos 
pa loke el a hasi. 
Riba potrèt e grupo di 
grandi i momentu a gradisí 
Vos. 


**Bo sa ku turtuga karèt a haña su nòmber pa su 
piku, manera boka di para. Nan ta usa nan garganta 
largu i boka pa haña nan kuminda faborito. 
Spòns ta un kuminda usual di eskoho i kisas ta e ku- 
minda marino di mas faborito pa turtuga karèt. Mayo- 
ria spòns ku turtuga karèt ta kome ta venenoso i nan 
ta formá pa spiña di kalsio, sílika i proteina. 
Afortunadamente turtuga karèt por warda e venenu 
akí den su sélulanan vèt, sin hasi e turtuga malu. Kon 
turtuga karèt por kongestí e glas, ketu bai ta un mis- 
terio largu. 
Pero e siguiente biá ku bo mira un turtuga kome riba 
spòns, bo sa ku ta un turtuga karèt. 


Bon pa bo sa 

ARUBA 
KORSOU 


WILLEMSTAD 
– 
Promé Minister sr. Gil- 
mar Pisas ta informá ku 
di parti di Gobièrnu di 
Kòrsou ta hasiendo tur 
loke ta posibel pa yuda 
suidadadonan lokal ku ke 
sali for di Israel. 
Basa riba e infor- 
mashon ku a risibí di parti 
Ministerio di Asuntunan 
Eksterior di Reino (Mi- 
nisterie van Buitenlandse 
Zaken) a komprondé ku 
e Embahada na Tel Aviv 
i e servisionan di infor- 


Gobièrno ta ofresé yudansa na tur ku ke sali for di Israel 
mashon di Ministerio di 
Asuntunan 
Eksterior 
di 
Reino ta yuda e persona- 
nan ku a registrá i ku tin un 
pasaporte hulandes. 
Defensa 
Hulandes 
a 
manda un avion militar 
djarason 11 di oktober i lo 
kontinua ku esaki,djabierne 
i djasabra pa saka persona- 
nan ku tin pasaporte hulan- 
des ku ke sali for di Israël. 
Banda di esaki Ministe- 
rio di Asuntunan Eksterior 
di Reino a indiká ku no por 
sa ku eksaktitut ku bou di e 


personanan ku ya a keda 
yudá por tin habitantenan 
di e.o. Kòrsou. 
Gobièrnu di Kòrsou ta 
hasi un yamada urgente 
na tur suidadano di Kòr- 
sou ku sa di un yu di Kòr- 
sou ku tin pasaporte hu- 
landes i ku ke sali for di 
Israel, pa nan subi riba e 
website Informatieservice 
Buitenlandse Zaken (ned- 
erlandwereldwijd.nl) 
pa 
registrá nan mes òf yama 
e number di telefòn aki 
+31 247 247 247. 


WILLEMSTAD—Re- 
sientemente Minister di De- 
saroyo Ekonómiko a sinta 
huntu ku e organisashon di 
e programa di “foot volley- 
ball” i ku Muryad de Bruin 
di Ofisina di Turismo. Meta 
di e enkuentro ta pa yega 
na akuerdo pa kuminsá ku 
grabashon di “Life After 
Football” na Kòrsou for di 
14 te ku 19 Novèmber 2023. 
Diferente èks-hungadó 
di futbòl profeshonal di Hu- 


Un programa di televishon di vòlibòl di pia 
“Life after football grabá na Kòrsou 


landa lo bai hunga kontra di 
otro den un “Foot Volley- 
ball Beach Tournament”. 
Esaki lo tuma lugá na Pa- 
pagayo. 
Tambe lo ta bai tin un 
“Open 
training 
Clinic” 
huntu ku FFK kaminda ko- 
munidat di Kòrsou por ta 
presente pa wak e treinen. 
Lo pasa episodionan 
di “Life After Football” na 
kanal hulandes RTL, na 
febrüari 2024. 


WILLEMSTAD – Mi- 
nister di Enseñansa, Siensia, 
Kultura i Deporte (ESKD) 
sr. Sithree van Heydoorn a 
risibí na su despacho sr. Ja- 
cob Wissum ku ta hefe di 
asuntunan gubernamental 
di e kompania Exness. E 
kompania finansiero ta bai 
traha huntu ku Ministerio 
di ESKD pa muchanan ku 
difikultat visual den kuadro 
di nan “Corporate Social 
Responsability (CSR)”. Ex- 
ness kompania a hasi en- 
trega di e promé tablet na 


A entrega Ipad pa muchanan ku problema visual 


Minister Sithree van Hey- 
doorn pa muchanan ku difi- 
kultat visual. 
E inisiativa di Exness 
a kuminsá pa medio di 
kombersashon ku èks-In- 
spektor di Enseñansa sra. 
Rubia Bitorina. Minister 
van Heydoorn na e okashon 
aki a invitá sra. R. Bitorina 
pa e por tuma nota kon a 
sigui traha riba e trayekto 
i alabes pa duna sra. Bito- 
rina honor komo esun ku a 
inisiá ku e trayekto. Alabes 
e kolaboradornan di mini- 


sterio di ESKD sra. Samira 
Saab, sra. Nicole Wever i sr. 
Euclides Perigault Monte 
tabata tei presente, komo 
ku nan ta enkargá pa kon- 
tinuá ku e trayekto. 


WILLEMSTAD—Resientemente tim Nashonal di Futbòl Kòrsou tabata di bishita 
na Curaçao Medical Center (CMC). E tim a pasa na departamento di mucha. Nan a 
kombersá i mustra sosten na esnan ku ta pasando den un periodo un tiki difísil. CMC ta 
apresiá e bishita inmensamente i ta gradisí tim nashonal pa e momentu spesial aki. 


Ekipo Nashonal a bishitá CMC 

ARUBA 
INTERNASHONAL 


INDIA – Sigur kuater 
persona a pèrdè nan bida 
i kantidat di persona a re- 
sultá heridá, momentu ku 
un trein a sali for di riel den 
Nortost India. 
E aksidente a tuma lugá 
banda mitar i di nuebe, ora 
lokal, den e parti di estado 
Bihar, serka di e stashon di 
trein di e bario Raghunath- 
pur. E trein tabata riba ka- 
minda di Delhi pa e parti di 


Kuater motor i kantidat di herido 
Trein ta sali for di riel na India 


estado nortost Assam. 
Tur e 21 wagònnan di e 
trein a sali for di riel i dos 
a resultá riba nan banda. 
Na promé instante habitan- 
tenan di e bario ku a yega 
lihé na e sitio a saka e pasa- 
heronan for di e trein. 
Un total di 32 pasahero 
mester a bai hospital. Otro 
por a keda atendé na e si- 
tio mes. Ainda no ta kla ku 
presis a sosodé. 


ISRAEL – E trupa 
Israelí ta duna Palesti- 
nonan na Gaza 24 ora pa 
hui for di nort pa sùit. Ta 
trata di mas òf ménos 1,1 
mion habitante. Ta mira e 
yamada komo ku insen- 
tivo di e guera Israelí na 
Gaza. E pregunta grandi 
ta sí emishon akí ta haña 
chèns pa ta eksitoso. 
E guera den un parti 
di Gaza destruí i na mes 
momentu liberá e mas òf 
ménos hendenan sekue- 
strá, segun èks general 
di Kuerpo Militar Meri- 
kano, Lawrence Nichol- 


Guera ta sigui 
Un mishon imposibel 


son, ta un tarea imposi- 
bel. “Kaya pa kaya, kas pa 
kas, kamber pa kamber, 
tùnel pa tùnel, bo mester 
buska na e enemigu i na 
e personanan sekuestrá. 
Esaki ta un mishon mili- 
tar inimaginabel.” 
Nicholson tabata en- 
bolbí den e atake na Fal- 
lujah den Irak. Un di e 
operashonnan Merikano 
di mas grandi den área di 
siudat, desde e guera di 
Vietnam. Merka i e tru- 
panan di koalishon tabata 
ei nan i a logra pa saka 
tur hende for di e siudat. 


E kasnan kaminda nan a 
drenta tabata pues mayo- 
ria bashí. 


Unda e enemigu ta 
E frontera di Gaza ta un 
46 kilometer asina largu i 
maksimal 12 kilometer 
hanchu i ta keda den sùit- 
wèst di Israel. Entretantu 
den e siudatnan na e fron- 
tera di Gaza ta biba mas 
di dos mion hende pegá 
riba otro. Mayoria di nan 
ta biba den e siudat. No ta 
konosí si sufisiente hende 
por a sali na tempu. 
“Bo tin menasa bou 


di tera, riba tereno di 
plantashon i tambe riba 
tera ku edifisionan di 
apartamentu haltu. Mas 
aleu tin ainda menasa di 
drone,” èks komando Hu- 
landes, Gerard Celosse, 
ta bisa. “Asina tantu 
dilema i problema, unda 
e enemigu ta, di unda e 
tirunan ta bini, kiko bo ta 
bai hasi ku bo heridonan.” 
Na 2007 despues di 
Hamas a yega na poder, 
Israel a sera e frontera 
di Gaza hermétikamente 
ku un muraya i kurá. 
Desde e tempu ei, e ha- 
bitantenan no por sali ni 
drenta. Ounke ku ya tin 
tres akseso ofisial pa e 
entrega di produkto for 
di Israel òf Egipto, e en- 
tradanan ta keda será pa e 
Palestinonan. 
E chèns ku un mishon 
militar ta resultá eksitoso 
den tipo di áreanan asina, 
segun e tres militarnan, 
ta hopi bou. Asina Hamas 
a konstruí kantidat grandi 
di tùnel, dor di kua nan 
ta hasi kontrabanda i por 
skonde. E tùnelnan ta 
keda tambe bou di kas- 


nan. Esaki ta un reto ap- 
surdo, segun èks koman- 
do Nick Zwaneveld. 
Kon bo ta liberá esnan 
sekuestrá i kastigá Hamas 
sin un lista kantidat inas- 
eptabel di víktima, Ni- 
cholson ta puntra su mes. 
“Bo ta bai te na momentu 
numa ku bo tin bon infor- 
mashon, ku ta kondusí bo 
na e sitionan korekto 
Celosse: 
“Nan 
tin 
hopi spion na Gaza ku ta 
suministrá informashon 
i drone ku ta duna infor- 
mashon. Pero esaki ta su- 
fisiente?” 
Informashon 
tokante 
e situashon na e sitio en 
realidat ta di importan- 
sia, Gerhard Conrad ta 
bisa. E tabata pa hopi aña 
e spesialista di e mundu 
Árabe serka e servisio 
di inteligensia Aleman, 
BND i a yuda durante 
e negosashonnan ku a 
kondusí na libertat di e 
sòldá Israelí Gilad Shalit 
na 2011. Tambe e tabata 
enbolbí ku e negosashon- 
nan ku e grupo militante 
Hezbollah na Libanon, un 
aliado di Hamas. 

ARUBA 
STATIA/SABA/ST. MAARTEN 


Djamars mainta 10 di òktober tabata kulminashon di e 
selebrashon di Dia di Polis ku un servisio di misa. Ta- 
bata un siman yená di aktividat promoviendo unidat i 
komprondementu mutuo for di vários region. 
Kulminashon Dia di Polis 

ARUBA 
ARUBA 


ORANJESTAD -- E 
acusado Lysander Hernan- 
dez di solamente 22 aña, 
ayera a presenta na Corte 
pa scucha decision di Hues 
den su caso, caminda e ta 
ser persigui pa motibo di a 
causa un accidente serio na 
luna di April di 2020, oca- 
sionando morto di un per- 
sona. Un persona cu tabata 
masha conoci y stima pa su 
hendenan y tur cu a conoce, 
esta Robert Calmes, kende 
e anochi di 20 di April, ta- 
bata coriendo den su pick- 
up hunto cu su señora, riba 
Watty Vos Blvd y sin spera, 
nan bida a cambia drastica- 
mente. 
E hoben Hernandez aki 
di 20 aña e tempo ey, tabata 
coriendo segun documento 
di Corte a mustra ayera 
mainta, c’un velocidad di 
122 kilometer riba caminda 
y dado momento el a bay 


Castigo di solamente 6 luna 
Hoben haya culpabel di a causa morto den trafico 


dal cu su auto, tras di e auto 
di sr Calmes. 
E auto di e victimanan a 
bay halto y baha for di ca- 
minda bay cay den un rooi, 
sacando e difunto for di e 
vehiculo y lagando e señora 
tambe seriamente herida. 
E hoben aki, dor di susto 
a dicidi di bandona e sitio 
di accidente na pia camin- 
da despues el a admiti di a 
spanta y a keda c’un trauma 
grandi dor di loke el a pasa 
aden. E caso aki a wordo 
trata dia 21 di September 
ultimo y ayera mainta ora 
cu Hues a yama e hoben aki 
dilanti pa bin scucha deci- 
sion di Corte, e no a pre- 
senta inicialmente pero a 
cana yega ora cu ya Hues a 
dicta e sentencia. Tabata un 
muestra cu e hoben aki no 
a tuma na serio tur loke a 
pasa y ya durante di trata- 
mento di e caso luna pasa, 


ya caba e no kier a duna 
declaracion mas na Hues ya 
cu el a splica cu el a bisa tur 
locual e mester a bisa caba 
y cu den su opinion, mucho 
tempo a pasa y cu e no ta 
corda tur detaye di e acci- 
dente. 
Ta e tipo di mentalidad 
aki, a percura pa un sor- 
presa grandi ayera mainta, 
ya cu na momento c’un per- 
sona tin cu presenta dilanti 
Hues pa scucha su castigo 
den un caso caminda un ci- 
udadano a perde su bida, a 
spera cu el a mustra sikiera 
un tiki mas duele di loke el 
a causa. 
Señora di e difunto 
Calmes, nunca mas lo lubi- 
da e detayenan horendo di e 
accidente aki, ocasiona pa e 
hoben acusado y pa mustra 
ayera mainta con ignorante 
e ta cu e asunto serio aki, 
e ta cana yega laat pa scu- 


cha su destino. Wel tin cu 
apunta cu e no a keda desa- 
punta ya cu Fiscal luna pasa 
a exigi un castigo di prizon 
di dos aña kitando e tem- 
po cu el a keda deteni den 
aresto preventivo y cu pa 
un periodo di un aña, e no 
tin mag di core auto, pero 
Corte a dicidi cu e ta ricibi 
un castigo di seis luna. 
Aki ta bon pa mustra cu 
e tempo cu el a causa e ac- 
cidente aki, e acusadso Ly- 
sander no tabatin rijbewijs 
y si despues di e accidente 
aki “alsnog” el a logra di 
saca esaki, ta haci e situa- 
cion un tiki mas serio. 


COMPLACIENTE 
Hues na momento cu 
e tabata pa duna otro sen- 
tencia den otro caso, a ser 
confronta cu e acusado 
Lysander a drenta sala di 
Corte y el a mustra com- 


prension pa e hoben y di- 
cidi di tuma su tempo pa 
splica e hoben kico a pasa 
y ki decision el a tuma. Sin 
duda ora cu e acusado a 
scucha e castigo di 6 luna, 
el a sinti su mes sumamente 
alivia ya cu practicamente 
e no mester sinta mas den 
prizon y mirando e porta cu 
a habri pa su persona cu e 
decision aki, Hernandez a 
dicidi di pidi Hues si ta po- 
sibel cu por cambia e cas- 
tigo di 6 luna, den trabou 
social, yudando comunidad 
manera sa pasa caba. Esaki 
pa motibo cu e ta trahando 
na e momentonan aki y no 
kier perde e trabou aki pero 
un biaha mas no realisando 
e gravedad di loke el a haci, 
esta di ocasiona morto di 
un otro persona, lagando 
famia aki den un situacion 
dificil cu nan si lo no supera 
por lo pronto. 


ORANJESTAD -- Mi- 
nister di Salud Publico sr. 
Dangui Oduber ta conten- 
to di por anuncia cu ayera 
tardi e Banco Social di ase- 
guradonan esta SVb a lansa 
un App pa tur trahado den 
sector priva. E portal aki ta 
pa sigui mehora e servicio y 
eficiencia pa trahadonan pa 
uno mas rapido y facil. 
Awo cu un click un tra- 
hado por tin contacto direct 
cu SVb, print declaracion, 
por meld ziek, tin su histo- 
ria di trabou y di ziekmel- 
ding y tambe por wak si tur 
informacion si por ehempel 
su salario ta corecto inscri- 
bi. E mandatario a splica cu 
su vision ta pa brinda un 
servicio moderno na tur e 
aseguradonan por medio di 
innovacion y tecnologia. Cu 
e App aki SVb lo funciona 
na un manera mas eficiente 
treciendo aun mas transpa- 
rencia pa tur trahado. SVb 


Innovacion ta sigui conforme Minister Dangui Oduber su maneho 
SVb a lansa MiSVb Trahado Mobile App 


tin 43,000 trahado di sec- 
tor priva registra den nan 
Sistema y e intencion ta pa 
tur e trahadonan download 
e app y registra. Innovacion 
ta sigui, conforme Minister 
Dangui Oduber su maneho. 
SVb a lansa MiSVb 
Trahado Mobile App Svb 
ta keda haci inversionnan 
continuo pa mehora e servi- 
cio cu e ta duna na su clien- 
tenan y den e caso di e a- 
nuncio di e app aki, mehora 
e servicio pa trahadonan. 
Haciendo uzo di innovacion 
y tecnologia SVb sigur ta 
muestra con digitalisacion 
ta mehora servicio pa uno 
mas lihe y eficiente. 
Un felicitacion na direc- 
tor sr. Jacob y henter e team 
di SVb pa un otro bunita 
proyecto cu ta na benefi- 
cio di comunidad. Great pa 
mira cu SVb no solamente 
tin e vision sino nan ta ehe- 
cuta esaki tambe. 

ARUBA 
HULANDA 


DEN HAAG – Korte a 
sentensiá un mucha muhé 
di 15 aña di Den Haag na 
un aña di detenshon hube- 


Pa mucha muhé di 15 aña ku a hinka doño di snèkbar mata 
Un aña di prizòn pa asesinato 


nil i TBS hubenil, pa a hin- 
ka doño di un snèkbar di 39 
aña mata na Den Haag. 
Un aña di detenshon 


hubenil ta e máksimo kas- 
tigu pa e edat di e mucha 
i ta igual na e kastigu ku 
Ministerio Públiko a eksigí. 


E sospechoso menor di 
edat, segun Korte, dia 27 
di yanüari e aña akí e vík- 
tima i su kasá a hari nan, 
huntu ku un ko-sospechoso 
di 17 aña i tambe poko mas 
despues ku ruman hòmber 
di 17 aña. Dor di esaki a 
bati i skòp e pareha i a hin- 
ka e hòmber den su pechu i 
dos biá den su lomba. El a 
muri den hospital. 
Korte a sentensiá ám- 
bos sospechoso di 17 aña 
solamente pa violensia i a 
deklará nan liber di kulpa 
di morto. 
Segun e hues, durante 
tratamentu di e kaso e mu- 
cha muhé di 15 aña no a, òf 
kasimente, a demostrá niun 


sentido di duele pa e sufri- 
mentu ku el a okashoná. 
Korte a imponé seis luna 
di detenshon hubenil i TBS 
hubenil pa e dos mucha 
hòmbernan di 17 aña, tam- 
be pa un otro kaso tokante 
kuater ladronisia di telefòn. 
E mucha muhé di 17 aña 
ta bai dies luna den prizòn 
hubenil i e tambe ta haña 
TBS hubenil, pa hinka un 
èks di su mama na sèptèm- 
ber 2022. E kastigu maksi- 
mal pa detenshon hubenil 
pa mucha di 17 aña ta dos 
aña. 
Tambe e kulpabelnan 
huntu mester pago daño di 
perhuisio di 96 mil euro na 
e famia. 


ASSEN – E èks enfer- 
mero di Wilhelmina Zie- 
kenhuis na Assen kende ta 
sospechá di a mata un 20 
pashènt asina, no ta keda 
sospechá mas di embolbi- 
mentu di un parti di e kaso- 
nan di morto. Ainda mester 
investigá e restu di e kaso- 
nan. Esaki Ministerio Pú- 
bliko ta skirbi den un karta 
na famianan. 
Na aprel e aña akí a de- 
tené Theodoor V. riba so- 
specho di embolbimentu 
di morto di mas pashènt. 


Sospechá kasonan di morto 
Enfermero no ta sospechoso mas 


Na yüni el a rekobrá liber- 
tat, pasobra e sospechonan 
no tabata sufisientemente 
fuerte pa manten’é será mas 
largu. Ainda e ta keda so- 
spechoso den e kaso, pero 
Ministerio Públiko no ke 
bisa di kuantu kaso di mor- 
to ainda ta sospech’é. 
Dentro di poko ta tende 
famianan den un komber- 
sashon personal, òf via un 
karta, na kua kategoria nan 
ta pertenesé. 
Nan mes por skohe en- 
tre un karta, òf un kom- 


bersashon, RTV Drenthe ta 
skirbi. 
E èks enfermero lo a bai 
bisa dunadónan di ayudo di 
GGZ di a terminá bida di un 
kantidat di 20 pashènt asina 
promé ku tempu durante e 
pandemia di Corona. 
Su abogadonan a bisa 
mas 
despues 
den 
un 
deklarashon ku e ta des- 
mentí su embolbimentu. 
Famianan ku a keda desde 
e tempu ei ta biba den in- 
siguridat tokante orígen di 
morto di nan sernan kerí. 


ZUID-HOLLAND 
– Den Moerkapelle na 
Zuid-Holland un kan- 
dela grandi a destruí un 
negoshi, Brantwer ta in- 
formá. 
Un bombero durante 
pagamentu di e kandela 
a resultá heridá i a hib’é 
hospital. 
E kandela den un 


Kandela grandi ta destruí negoshi 


depósito na Bredeweg 
a originá banda di mei 
anochi i hopi lihé a bira 
grandi. 
A evakuá e kasnan den 
bisindario pa prekoushon. 
Tambe debí na e grandura 
di e kandela, un bosero di 
Brantwer a bisa. 
E habitantenan por a 
regresá nan kas bèk ban- 


da di mitar di kuater. 
Durante e kandela hopi 
huma a bin liber i den e 
bisindario hopi parti di 
chimené a bini abou. 
E servisionan di yu- 
dansa a pidi un kran 
grandi pa traha espasio pa 
asina Brantwer por a yega 
mihó serka e kandela. 

ARUBA 
DEPORTE 


KRALENDIJK -- Bo- 
naire Tennis Association, 
den koperashon ku e fede- 
rashon di tènis internasho- 
nal, ITF, a organisá un 
kurso pa dosente di tènis 
prinsipiante. 
Meta di e kurso tabata 
pa trese abilidatnan básiko 
pa un treinen di tènis pa bo- 
luntario. E siman ku a pasa, 
sinku tènista a sigui e kurso 
i a risibí sertifikado. 


Dosentenan di tènis nobo 


E kurso tabata na enkar- 
go di John de Goede di ITF. 
Huntu ku dosente Robert 
Martis di e bònt di tènis 
Boneiru, djaweps a entregá 
sertifikado na e partisipan- 
tenan. 
Ku e sertifikado akí e 
kursistanan awor por yuda 
ku e klínikanan di tènis 
grátis semanal pa hubentut 
riba djasabra i durante lès- 
nan di tènis na skol. 


KRALENDIJK--Nos 
selekshon nashonal di fut- 
bòl 
maskulino, 
djaweps 
anochi a gana di Anguilla 
ku skor di 2-0 den futbòl, 
esaki den partido bálido pa 
Concacaf Nations League. 
Nos selekshon tabata 
grandi den e partido aki 
hungando un tremendo par- 
tido aki na kas mes kontra 
Anguilla. 


Boneiru a gana Anguilla 2-0 


Nos selekshon nasho- 
nal a dominá e partido por 
kompleto i yega na e dos 
golnan pa bai ku e viktoria. 
E golnan tabata na di 
10 minüt di e partido, gol 
anotá pa Ginel Ronde ku 
assist di Jonathan Libiana, 
despues na di 35 minüt di 
e partido tabata Marshelon 
Pourier ta hasi e partido 2-0 
pa nos selekshon nashonal 


di futbòl. 
Esakinan a resultá su- 
fisiente pa Boneiru gana e 
partido I bai ku e viktoria. 
Despues di esaki no ta- 
batin mas gol i Boneiru ta 
gana Anguilla 2-0. 
E partido aki a tuma 
lugá den oranan di anochi 
den Stadion Antonio Treni- 
dad na Rincon. 

Regata riba laman 

BONEIRU - Ántes i awor 


Misa San Luis Betran 


E parokia katóliko di Boneiru ku mas historia ta esun 
di Rincon, San Luis Betran, tambe yamá parokia di 
San Ludovico. Promé e tabatin e nòmber St. Michael, 
nòmber ku e skol di sùr tambe a karga den kuminsa- 
mentu. 
Rincon tabatin promé ku a traha e misa aki un edifisio 
di kas di bara ku a sirbi komo misa. Esaki tabata situá 
den área di Paramira. 
E misa aktual di Rincon ta hopi bieu. Esun mas bieu 
di Boneiru. E ta di 1858, trahá 29 aña despues di 
Misa San Bernardo na Playa. E promé pastor tabata 
Joannes Ter Welscher, kende a bai den historia ku 
un di e pastornan ku a keda mas tantu tempu den e 
parokia aki. Hopi pastor ku a bira famoso despues 
a traha na Rincon. Por ehèmpel e konosido pastor 
Ambrosius Euwens, na kende tin un kaya yamá na su 
nòmber na Kòrsou, na unda tambe el a traha. E edifi- 
sio di Misa San Luis Bertran a sufri hopi daño durante 
pasada di un orkan masoménos 115 aña pasá, pues 
na prinsipio di siglo pasá. Tabatin hopi suseso inte- 
resante den historia di e parokia aki. Manera morto 
misterioso di un pastor, Bonaventura van Everdingen, 
kende a muri venená, segun un investigashon hasí 
pa NFI di Hulanda. 

